אינטרוויזיון 2025

אינטרוויזיון 2025 (ברוסית: Интервидение 2025; נקרא גם Intervision 2025 International Music Contest; בעברית: תחרות הזמר של האינטרוויזיון 2025) הייתה תחרות שירה בינלאומית שהתקיימה בלייב ארנה בפאתי העיר מוסקבה ברוסיה. התחרות התקיימה ב-20 בספטמבר 2025 בהשתתפות של 22 מדינות, ביניהן רוסיה, סין, הודו ועוד. התחרות כללה נציגים בעיקר מטעם BRICS, חבר המדינות, אמריקה הלטינית והמזרח התיכון.

 רקע 
תחרות הזמר של האינטרוויזיון היא תחרות שירים בינלאומית הנערכת בחסות הפדרציה הרוסית כאלטרנטיבה לתחרות הזמר של האירוויזיון, ממנה הורחקה. אירוע האינטרוויזיון האחרון התרחש בעיר סוצ'י שבחבל קרסנודאר, רוסיה ב-2008.

ב-3 בפברואר 2025 חתם פוטין על צו רשמי המכריז על התחרות, שעתידה להתקיים במוסקבה במהלך 2025. סגן ראש הממשלה דמיטרי צ'רנישנקו מונה ליו"ר הוועדה המארגנת של האירוע, ומנהל מדיניות הפנים סרגיי קיריינקו מונה ליו"ר המועצה המפקחת. באפריל 2025 פורסם כי התחרות תתקיים ב-20 בספטמבר 2025 באולם Live ארנה שבמוסקבה בהשתתפות 22 מדינות.

 מיקום 
ב-29 באוקטובר 2023 ראש ממשלת רוסיה מיכאיל מישוסטין הודיע על תוכניות להקמת תחרות שירים בין-תחומית שתתקיים בשנת 2024 בסנט פטרסבורג. עם זאת, ב-21 במרץ 2024 שונה המיקום המתוכנן למוסקבה. התקציב שמונה לתחרות הוא 600 מיליון רובל (7 מיליון דולר, 24 מיליון שקל). ביוני באותה שנה התחרות נדחתה לשנת 2025.

 פורמט 
 עיצוב וסלוגן 
ב-16 במאי 2025, הלוגו והסלוגן הרשמי של התחרות נחשפו על ידי המארגנים. הלוגו המעוין מבוסס על סגנון הסופרמטיזם הרוסי. על פי המארגנים, הסלוגן שנבחר לתחרות, "המוזיקה שבלב המדינה שלך" (ברוסית: Музыка в сердце твоей страны), אמור להמחיש את האופי המאחד של האירוע המוזיקלי ואת היכולת שלו "לגרום למיליון לבבות לפעום ביחד".

 הצבעה 
ההצבעה נקבעה בידי חבר המושבעים הבינלאומי מהמדינות המתחרות. כל מדינה מתחרה מספקת חבר מושבעים אחד, המוגדר כ-"דמות תרבותית ממדינתה". הרשימה הבאה כוללת רק את חברי המושבעים שהוכרזו רשמית על ידי המארגנים.
  - אולגה שליאגר
  - קקה מצ'אדו
  - וו ביקסיה
  - חורחה זורו
  - אדריאנה פאזוס טאקורונטה
  - מוחסן סייד אחמד עיסא
  - סולטן נורי
  - ג'אן ניסאר לון
  - ז'אנת מוקנוב
  - פיטר צ'ואני
  - יריסקלדי אוסמונקולוב
  - מאמי גוטסו
  - חאליד אלסאלם
  - איגור מאטוויינקו
  - אחמד קרקנבי
  - מירקו רדנוביץ'
  - נטסיקי מזוואי
  - אמירבקי מוסו
  - ג'סים מוחמד אבדולה
  - מנסור טשמטוב
  - אסטלין פולנקו
  - נגוין טרונג דאי

 משתתפים 
ממשלת רוסיה תיאמה באופן ישיר את ההשתתפות של המדינות הזרות בתחרות. ב-12 ביוני, רשימה של 20 מדינות שאושרו להשתתף בתחרות הוכרזה באופן רשמי במסיבת עיתונאים. מדגסקר אושרה גם היא כמשתתפת ב-25 ביולי ואתיופיה, קניה וברזיל הודיעו על השתתפותן בהמשך.

במהלך התחרות, כלי התקשורת הממשלתיים הרוסיים TASS הודיעו כי הזמרת שהייתה אמורה לייצג את ארצות הברית, ואסי, לא תופיע. הם טענו כי הדבר נובע מ"לחץ פוליטי חסר תקדים מצד ממשלת אוסטרליה", שכן לוואסי יש אזרחות כפולה של שתי המדינות. בנוסף, המשתתף הרוסי שאמן ביקש לפרוש מהתחרות לאחר הופעתו בטענה ש"אינו מעוניין בניצחון, אלא בהכנסת אורחים ובמתן הזדמנות למשתתפים האחרים".

סדרמדינהשפהאומןשירתרגום לעבריתמקוםניקוד1ספרדיתזולמה איגלסיאס סלזרGuaguancóגואגואנקו112852קירגיזית, רוסיתנומאדЖалгыз сагаרק אלייך23733מנדריניתואנג שי 在路上בדרך93284ערביתמוסטפא סעדبن البناتבין הבנות201666סווהילית, אנגליתסנאיפי Flavourטעם182147קזחיתאמירДала таңыאור הערבה73398ערביתסיף אל-עליدواء للسلامקריאה לשלום162329רוסיתשאמן Прямо по сердцуישר ללבלא דורג10פורטוגזיתלוסיאנו קלזארס וטאיס נאדרPipoca com amorפופקורן עם אהבה2116411רוסית, אנגליתפרוח חסאנובבְּעַר!534412ערביתדאנה אל-מירهو ذا أنتזהו אתה336913מלגשיתדי־לין ודניס אפ ביTiako hanjekyאני רוצה יותר עבורנו833814ערביתזינה עמאדمجرّد همרק דאגה1722415ספרדיתנידיה גונגורהEn los manglaresבמנגרובים434716אמהריתנצנת סולטןሃላላהלאלה1917917ספרדיתעומאר אסדוLa fiesta de la pazחגיגת השלום1326818סרביתסלובודן טרוקליה  ובלאנקופוליסTri ružiceשלושה ורדים קטנים1423619אנגלית, זולומאסיז׳י ג׳יקלהHomeבית1523320וייטנאמית, אנגלית, רוסיתדוק פוק Phù Đổng Thiên Vươngהנסיך השמימי של פו דונג 142221רוסיתנאסטיה קראבצ׳נקו Мотылёкעש634122אוזבקיתשוח'רוח' מירזו גנייבSensan sevarimאַתְּ אהבתי1029623הינדיראוהן מאליקइश्क़אהבה12272

קישורים חיצוניים


 הערות שוליים 

קטגוריה:2025 ברוסיה
קטגוריה:2025 במוזיקה
קטגוריה:רוסיה: תרבות